Man sterf ná motor meisie tref en teen boom botsDie ongelukstoneel. Foto: Netcare911 Santi Steinmann, woordvoerder van Netcare911, het gesê die 14-jarige meisie is op die Higginson-hoofweg voor die Bay View-afrit omgery. Volgens Steinmann het die bestuurder van die motor glo hierna beheer verloor en met die motor teen ‘n boom gebots. Die bestuurder van die motor het ernstige beserings opgedoen terwyl een van die drie passasiers in die ongeluk dood is. Die twee kinders wat op die agterste sitplek gesit het, het ligte beserings opgedoen. Die tienermeisie wat raakgery is, is in ‘n kritieke toestand na ‘n nabygeleë hospitaal gehaas. News24